jkorsvik/nowiki_second_scrape_merged huggingface dataset:
Samson (band)

Samson var et britisk heavy metal-band som ble grunnlagt i 1977 av gitarist og vokalist Paul Samson. De er best kjent for sine tre første album som ble utgitt da kommende Iron Maiden-vokalist Bruce Dickinson, som da ble kalt «Bruce Bruce», var medlem i bandet, samt trommeslageren Barry «Thunderstick» Graham som opptrådte i et metallbur med en latexmaske. Både Iron Maiden og Samson var representert på det sentrale samlealbumet Metal for Muthas (1980). Trommeslageren Clive Burr var også medlem, både i sin tid før og etter Iron Maiden. Gruppen ble oppløst da Paul Samson døde av kreft den 9. august 2002.


== Diskografi ==


=== Studioalbum ===
Survivors (1979)
Head On (1980)
Shock Tactics (1981)
Before the Storm (1982)
Don't Get Mad, Get Even (1984)
Head Tactics (1986)
And There It Is (1988) 1
Refugee (1990)
Samson (1993)
Test of Time (1999)1 Utgitt på nytt som 1988 i 1993.


=== Konsertalbum ===
Thank You and Goodnight (1985)
Live at Reading 1981 (1990)
Live at the Marquee (1994)
The BBC Sessions (1997)
Metal Crusade (1999)
Live in London 2000 (2001)
Live: The Blues Nights (2002)


=== Samlealbum ===
Last Rites (1984)
Pillars of Rock (1990)
Burning Emotion (1995)
The Masters (1998)
Past, Present, and Future (1999)
There and Back (2001)
Riding with the Angels – The Anthology (2002)


== Eksterne lenker ==
(en) Offisielt nettsted 
(en) Samson på Discogs 
(en) Samson på MusicBrainz 
(en) Samson på Encyclopaedia Metallum 
(en) Samson på Spotify 
(en) Samson på Songkick 
(en) Samson på AllMusic
Orleans County

Orleans County er navnet på to fylker i USA:

Orleans County (New York)
Orleans County (Vermont)I Louisiana heter det Parish istedenfor County:  

Orleans Parish, Louisiana
Paul Samson

Paul Sampson (født 4. juni 1953, død 9. august 2002) var en talentfull britisk gitarist, og grunnlegger av heavy metal-bandet Samson, som var nært knyttet opp mot «the New Wave of British Heavy Metal». Etter at han døde av kreft i august 2002 kan man egentlig oppsummere med at en rekke feilvalg førte til at han aldri oppnådde mer enn kultstatus i musikkmiljøet.


== Se også ==
Samson


== Referanser ==


== Eksterne lenker ==
Offisielt nettsted 
Paul Sampson hos All Music Guide
Johan Herman Lie Vogt

Johan Herman Lie Vogt (født 14. oktober 1858 i Tvedestrand, død 3. januar 1932 i Trondheim) var en norsk professor, geolog og petrograf. 
Foreldrene var Olaus Fredrik Sand Vogt (1829–1893) og Mathilde Eliza («Elise») Lie (1835–1893). Psykiateren Ragnar Vogt var en yngre bror. Han var far til Fredrik Vogt og Johan Vogt, og svigerfar til Martin Linge. Matematikeren Sophus Lie var bror av moren.Vogt var cand.min. fra 1880, og ble som ung ansatt som professor ved Universitetet i Oslo, en stilling han hadde 1886-1912. Da NTH ble etablert i 1910 ble Vogt høgskolens første professor i geologi, og hadde stillingen 1912-28, hvoretter han ble etterfulgt av sin sønn Thorolf Vogt. Vogt brukte systematisk den fysikalske kjemiens metoder for å løse petrografiske problemer, en banebrytende perspektiv som fikk stor betydning for både petrografi og malmgeologi. 
Vogt tilhørte en generasjon som la vekt på praktisk tverrfaglighet og nasjonaløkonomisk nyttevirkning av forskningen, og hans yrkesrolle vekslet mellom professor, kartlegger og rådgivende ingeniør eller konsulent. Han samarbeidet tett med sin kollega W.C. Brøgger, og deres virksomhet blir av Anne Kristine Børresen karakterisert slik:

«Rapportene var ikke bare holdt i et nøkternt vitenskapelig språk; professorenes politiske industribyggingsprosjekter skinte mang en gang tydelig igjennom: én ting var at en ny bergverks- eller steinindustri ville skape nye arbeidsplasser – det var gjennomgangstonen i nesten alle de positive rapportene. Men det nasjonale argumentet var minst like viktig. Vogt og Brøgger understreket i sine pamfletter svært ofte betydningen av at nye norske selskap skulle utnytte de naturressursene som landet var best forsynt med – stein – og ikke la utenlandske eiere få kloa i norske steinbrudd.»
Som en kuriositet kan nevnes at Vogt var kjent blant barne og voksne som skaperen av professor Tanke. Dette var en tegneserie om en distré professor som foretar seg underlige ting i møte med dagliglivets praktiske problemer.Mellom 1893 og 1897 satt han i hovedstyret for partiet Centrum.


== Familie ==

Etterkommere etter Johan Herman Lie Vogt og Martha Johanne Abigael Kinck (1861–1908)
Thorolf Vogt, professor
Fredrik Vogt, professor, embetsmann
Margit Vogt (1897-1975), gift med Martin Linge, deretter med Odd HavrevoldKari Gunhild Abigael Vogt Linge, gift med Borger Haavardsholm (1919–2007)Espen Haavardsholm, forfatter
Jan Herman Linge, båtkonstruktør
Jørgen Vogt, journalist
Johan Vogt, samfunnsøkonom


== Utmerkelser ==
Vogt ble tildelt Wollastonmedaljen i 1932.


== Referanser ==


== Litteratur ==
Anne Kristine Børresen Bergtatt: Johan H.L. Vogt – professor, rådgiver og familiemann 2011 ISBN 978-82-51928281


== Eksterne lenker ==
Johan Herman Lie Vogts private arkiv finnes ved NTNU Universitetsbiblioteket
Thorolf Vogts private arkiv finnes ved NTNU Universitetsbiblioteket
Samson Isberg

Samson Isberg (født 26. april 1795 i Kinsarvik, nå Ullensvang, død 25. mai 1873 i Bergen) var en norsk skarpretter.


== Privatliv ==
Samson Samsonsen Isberg ble født som den eldste av åtte søsken. Hans far var Samson Samsonsen Isberg d. e. (1764–1833) og moren Anna Sveinsdatter Skjeldås (1764–1800). Moren døde da han var fem år gammel. Faren giftet seg igjen i alt tre ganger.
Samson Isberg flyttet til Bergen, etter sigende gikk han ikke overens med sin stemor. I Bergen gikk han underoffisersskolen og ble sersjant. Etter endt tjeneste ble han underinspektør ved Bergen Tukthus.
Den 26. desember 1833 giftet han seg med den 23 år gamle Anna Henriche Hansen i Bergen domkirke. De fikk fire barn mellom 1835 og 1845. Den 3. april 1864 ble Samson Isberg enkemann. Han giftet seg ikke igjen. Den 25. mai 1873 døde han i Bergen.


== Bøddel ==
Etter Torbjørn Pedersens død i 1834 ble Samson Isberg konstituert skarpretter i Bergens stift og Stavanger amt. Det vil si at hans embedsområde var Rogaland, Hordaland, Sogn og Fjordane og Sunnmøre. Hans lønn var på 300 speciedaler per år, mot at han personlig betalte enken etter skarpretter Johannes Heinrich Mühlhausen en pensjon på 50 speciedaler årlig.
Den 2. juli 1849 ble han utnevnt til skarpretter for hele Norge og ble således den første nasjonale skarpretteren i landet.

Etter denne siste henrettelsen, foretatt kun dager etter at han var blitt enkemann, bad han selv om å få slippe flere. Han ble derfor pensjonert og døde ni år senere i Bergen.


== Kilder ==
Hardanger, 1954, p. 212
Departementstidende


== Eksterne lenker ==
«Samson Isberg» i Norsk biografisk leksikon
Edgar Norman

Edgar Norman Christensen (født 13. april 1905 i Minneapolis i USA, død 13. juli 1977) var en norsk olympisk bokser og sønn av bokseren Conrad Christensen. Han vant gull i mellomvekt i NM 1924, 1925, 1926 og i 1927.Han deltok under sommer-OL for Norge i 1924 i Paris og ble slått ut i andre runde. Han vant gull i mellomvekt under Europamesterskapet for amatører i Berlin i 1927 etter å ha slått ut en fransk, en ungarsk og en tysk bokser. Dette året vant han dessuten lett tungvekt under landskampen mot Sverige.Han bokset profesjonelt i USA under navnet Edgar Norman fra november 1929 til juli 1931. Hans karrierestatus etter 8 år og 44 kamper ble 28 seirer (hvorav 15 på knockout), 9 tap (2 KO) og 7 uavgjorte. 3. februar 1929 bokset Norman i Oslo mot kongoleseren Leone «Jack Walker» Jacovacci, som i Europa bokset under italiensk flagg. Dette ble kanskje Normans mest kontroversielle kamp, der kampen ble omtalt som en farse. Jacovacci ble dømt til tap selv om han trolig vant 7 av 10 runder. Kampens dommer var Normans manager.Han representerte IF Ørnulf, før han i 1929 var med i en gruppe som brøt ut og dannet Bokseklubben Pugilist i Oslo.


== Noter og referanser ==


== Eksterne lenker ==
(en) Edgar Norman – Olympedia 
(en) Edgar Norman – Sports-Reference (OL-resultater – arkivert) 
(en) Edgar Norman – BoxRec 
(no) Edgar Christensen i Store norske leksikon.
Asger Jorn

Asger Oluf Jørgensen, kjent som Asger Jorn (født 3. mars 1914, død 1. mai 1973) var en dansk kunstner og essayist. Han var medlem av den internasjonale kunstnergruppen COBRA, og en av grunnleggerne av den Situasjonistiske Internasjonale i 1957.
Maleriet «Stalingrad» er tatt opp i den danske kulturkanonen.


== Se også ==
Museum Jorn, Silkeborg


== Litteratur ==
Jens Staubrand: Asger Jorn-aforismer, og andre korte tekststykker” (Asger Jorn aphorisms and other short passages), Valby 1995 . ISBN 8721001758 / 9788721001759 orlag 1995
Staubrand, Jens: ASGER JORN – On the author ASGER JORN and his five books from the Scandinavian Institute of Comparative Vandalism and INDEX to ASGER JORN’S five books from the Scandinavian Institute of Comparative Vandalism. In English and Danish. København; Hinge Kulturproduktion 2008.
Niels Viggo Bentzon (chamber music work): ‘Det Banale’[The Banal], for mezzosopran og cello, Frederiksberg 1995. At The Royal Library, Copenhagen, Denmark.
Graham Birtwistle: ’’Asger Jorn’s comprehensive theory of art between Helhesten and Cobra 1946-1949’’, Utrecht 1986.
Troels Andersen, Brian Rasmussen and Roald Pay: Jorn in Havanna, Copenhagen 2005. The book is in English and Danish.


== Referanser ==


== Eksterne lenker ==
Museum Jorn, Silkeborg (tidligere: Silkeborg Kunstmuseum – Asger Jorns samlinger)
Gettysburg-talen

Gettysburg-talen er en berømt tale som USAs president Abraham Lincoln holdt den 19. november 1863, i forbindelse med innvielsen av en kirkegård for falne i slaget ved Gettysburg under den amerikanske borgerkrigen. Talen handlet om frihet og demokrati i forhold til krigens ofre, og Lincoln hevdet i talen at slavene skulle få rettigheter i landet, og at rasediskrimineringen skulle opphøre. Talen var kort: den varte i omtrent to minutter. Han skrev talen da en av hans sønner; William Wallace Lincoln, lå dødsyk i Det hvite hus. William Wallace Lincoln døde 24. november 1863. Dette var et hardt nederlag for Abe Lincoln og hans kone Mary Todd.

For fire snes og syv år siden skapte våre forfedre på dette kontinentet en ny nasjon. Den var unnfanget av friheten og viet ideen om at alle mennesker er skapt like. Nå er vi midt i en stor borgerkrig, som skal avgjøre om denne nasjon, eller overhodet noen nasjon unnfanget av og viet de samme ting, kan bestå.


== Eksterne lenker ==
Racketeer Influenced and Corrupt Organizations Act

Racketeer Influenced and Corrupt Organizations Act (ofte forkortet RICO Act eller simpelthen RICO) er en amerikansk føderal lov som gir utvidet straff for kriminelle handlinger som blir utført i forbindelse med en kriminell organisasjon.
RICO er kodifisert i paragraf 901(a) i Organized Crime Control Act av 1970, som ble sanksjonert av president Richard M. Nixon.
Gigantour

Gigantour er en seks uker lang heavy metal-festival som reiser fra sted til sted. Gigantour ble arrangert av Megadeth-formann Dave Mustaine for første gang i 2005, da kun på amerikansk jord. I 2006 tar Gigantour turen innom Australia.
En dobbel-CD med opptak fra 2005-turneen har blitt gitt ut 22. august 2006 og inneholder totalt 19 sanger. En dobbel-DVD med opptak fra 2005-turneen vil bli gitt ut 5. september 2006.
Navnet Gigantour er inspirert av anime-serien Gigantor fra 1960-tallet.


== Line-up ==


=== Gigantour 3: 2007-2008 ===
Nord-Amerika (2008)Megadeth
In Flames
Children of Bodom
Job for a Cowboy
High on FireAustralia (2007)Megadeth
Static-X
DevilDriver
Lacuna Coil
Bring Me the Horizon (på tre av seks konserter)


=== Gigantour 2: 2006 ===
Nord-AmerikaMegadeth
Lamb of God
Overkill
Arch Enemy
Opeth
Into Eternity
Sanctity
The SmashupAustraliaMegadeth
Soulfly
Arch Enemy
Caliban


=== Gigantour 1: 2005 ===
Megadeth
Dream Theater *
Anthrax *
Fear Factory
The Dillinger Escape Plan
Nevermore
Symphony X
Dry Kill Logic
Life of Agony
Bobaflex* Dream Theater hadde ikke mulighet til å fullføre hele turneen i 2005, så thrash metal-bandet Anthrax tok over på de siste fem konsertene.


== Eksterne lenker ==
Offisielt nettsted
Scott Caan

Scott Caan (født 23. august 1976) er en amerikansk skuespiller.


== Biografi ==


=== Tidlig liv ===
Caan ble født i Los Angeles i California. Hans far er skuespilleren James Caan, og hans mor er den mindre kjente skuespillerinnen, og tidligere modellen, Sheila Ryan. Foreldrene til Scott Caan tok ut skilsmisse et år etter at han ble født, og han har fire halvsøsken som en følge av sin fars andre ekteskap. Caan var roadie for band som Cypress Hill og House of Pain, og medlem av hiphopgruppen The Whooliganz, før han ble med i Playhouse West i Los Angeles.


=== Karriere ===
Caan begynte som skuespiller sent på 1990-tallet, og opptrådte i flere uavhengige filmer, og filmer med lavt budsjett. Hans første opptreden i en verdenslansert film var i rollen som en fotballspiller fra Texas, i den finansielt suksessrike filmen Varsity Blues fra 1999. Etter denne rollen opptrådte Caan i flere studiofilmer, inkludert i Ready To Rumble sammen med David Arquette i 2000, og i American Outlaws sammen med Colin Farrell i 2001.
I 2003 gjorde Caan sin debut som regissør med filmen Dallas 362, en film som vant en pris ved Las Vegas Film Festival samme året.
Caan spilte rollen som Turk Malloy i Ocean's Eleven (2001), Ocean's Twelve (2005) og Ocean's Thirteen (2007).


=== Privatliv ===
Caan har gått ut med Kimberly Stewart, samt modellene Megan Gallagher og Kim Verbeck.


== Utvalgt filmografi ==


== Referanser ==


== Eksterne lenker ==
(en) Scott Caan på Internet Movie Database 
(sv) Scott Caan i Svensk Filmdatabas 
(da) Scott Caan på Filmdatabasen 
(da) Scott Caan på Scope 
(fr) Scott Caan på Allociné 
(en) Scott Caan på AllMovie 
(en) Scott Caan hos Turner Classic Movies 
(en) Scott Caan hos Rotten Tomatoes 
(en) Scott Caan hos The Movie Database
Kolbjørn Varmann

Kolbjørn Sigurd Verner Varmann (1904–1980) var en norsk prest, motstandsmann, politiker (Ap) og skolemann. Varmann var bror av Hildur Os.


== Prest ==
Som prest var han stiftskapellan i Hålogaland i perioden 1931-36 og sogneprest i Tysfjord fra 1936 til 1963. Han var også prost i Nordre Salten prosti fra 1954. Mesteparten av denne tida var han imidlertid stortingsrepresentant eller statsråd.


== Skole og kraftlag ==
Han ble kjent for etableringen av Kjøpsvik skole før og under andre verdenskrig. I 1946 ble han valgt som varaformann i Nord-Salten kraftlag, som han var en av pådriverne til å få etablert.


== Motstandsarbeid ==
Han var organisator for flyktningtrafikken fra Tysfjord til Sverige, og i 1942 ble han leder for flyktningorganisasjonen i Tysfjord, som loset rundt tre tusen mennesker over riksgrensa. Kolbjørn Varmann ble arrestert og ført til Narvik av Gestapo den 25. januar 1945, og ble satt fri den 8. mai 1945.


== Politiker ==
Varmann ble valgt til ordfører i Tysfjord etter kommunestyrevalget i 1945, og satt i vervet fra 5. januar 1946 til 1955.
Han representerte Nordland på Stortinget mellom 1950 og 1965. Han var samferdselsminister under Einar Gerhardsen fra 1955 til 1960 og fylkesmann i Finnmark fra 1963 til 1974. Som statsråd reiste han mye rundt i landet, og ble oppfattet som veldig raus med løfter til nye samferdselsprosjekter rundt om i distriktene. Det ble sagt at han var så ofte på farten at kontoret hans ble brukt som pakkerom i departementet.


== Hedersbevisninger ==
Varmann fikk Petter Dass-medaljen i 1973.
Varmann ble innstilt til Kongens fortjenstmedalje i gull i 1980, men døde før utmerkelsen ble overrakt ham.


== Se også ==
Peder Knutsen
Peder Pedersen (grenselos)


== Referanser ==


== Kilder ==
Stortinget.no - Biografi


== Eksterne lenker ==
(no) Kolbjørn Varmann hos Stortinget 
(no) Kolbjørn Varmann hos Norsk senter for forskningsdata 
NRK: Norsk portrett - Kolbjørn Varmann (TV-program, sendt 1971)
Lampedusahund

Lampedusahund er en podenco som også kalles cirneco di lampedusa og tunisisk  podenco, men flere kynologer mener at den i realiteten er en lokal variant av faraohund. 
Lampedusahunden kommer fra de italienske Pelagieøyene i Middelhavet. Øyene ligger sentralt på havstrekningen mellom  Sicilia og Tunisia, og altså ikke så langt fra Malta. Hunden har fått navn etter hovedøya Lampedusa, men den skal også finnes på øyene Linosa og Lampione, samt helt nord i Tunisia.
Lampedusahund skal være en habil jakthund, men ellers er svært lite kjent omkring denne hunden. Det fortelles imidlertid at den tradisjonelt har levd på disse øyene som en pariahund. Mange mener også at rasen har vært i sterk tilbakegang gjennom flere år.
Worcester (Massachusetts)

Worcester er en by i Worcester County i delstaten Massachusetts i USA. Byen hadde et innbyggertall på 181 045 i 2010, noe som gjorde den til den nest største byen i New England etter Boston. Byen er oppkalt etter den engelske byen Worcester. Byen er fylkessete i Worcester County. En årlig musikkfestival har vært holdt her hver oktober siden 1858.
Byen ligger 64 kilometer vest for Boston og 61 kilometer øst for Springfield. Universitetene Worcester State University, Worcester Polytechnic Institute og Clark University ligger alle i Worcester, samt Collegene Becker College og Assumption College.


== Eksterne lenker ==
(en) Offisielt nettsted 
(en) Worcester, Massachusetts – kategori av bilder, video eller lyd på Commons 
 Worcester (Massachusetts) hos Wikivoyage
Worcester Historical Museum
Preservation Worcester
Official Worcester visitors website
Alnöbron

Alnöbrua er en av Sveriges lengste bruer med sine 1042 meter. Den ble innviet 1964. Det tok en arbeidsstyrke på 40-55 mann 3,5 år å bygge den 9,4 meter brede brua. Den er ca. 42 meter høy og har ca. 40 meter fri seilehøyde.
Brua forbinder Alnön utenfor Sundsvall med fastlandet. Allerede fra 1937 hadde det vært planer om å bygge brua, men byggestart ble først i 1961. 


== Se også ==
Liste over broer i Sverige


== Eksterne lenker ==
Bilde av brua sett fra øst.
Bilde av brua sett fra nordøst.
Lamoille County

Lamoille County er et fylke i den amerikanske delstaten Vermont. Det ligger i de nordlige delene av staten og det grenser mot Orleans County i nordøst, Caledonia County i øst, Washington County i sør, Chittenden County i vest og mot Franklin County i nord.
Lamoille Countys totale areal er 1 201  km² hvorav 7 km² er vann. I 2010 hadde fylket 24 475 innbyggere, og administrasjonssenteret ligger i byen Hyde Park.


== Referanser ==


== Eksterne lenker ==
(en) Offisielt nettsted 
(en) Lamoille County, Vermont – kategori av bilder, video eller lyd på Commons
Franklin County (Vermont)

Franklin County er et fylke i den amerikanske delstaten Vermont. Det ligger helt nord i staten og det grenser mot Orleans County i øst, Lamoille County i sørøst, Chittenden County i sørvest, Grand Isle County i vest og mot Canada i nord.
Franklin Countys totale areal er 1 792 km² hvorav 142 km² er vann. I 2010 hadde fylket 47 746 innbyggere, og administrasjonssenteret ligger i byen St. Albans.  


== Referanser ==
Rauno Miettinen

Rauno Miettinen (født 25. mai 1949 i Kuopio) er en tidligere finsk kombinertløper. Han fikk sølv i kombinert under OL 1972 i Sapporo. Han fikk også sølv i kombinert under VM 1978 i Lahtis. I 1968 og 1969 ble han junioreuropamester.
Størst suksess hadde han i Holmenkollen, der han vant øvelsen fem ganger (1969, 1971–1973 og 1978). Miettinen er en av fire utøvere som har vunnet kombinertøvelsen i Holmenkollen fem ganger (de andre er Lauritz Bergendahl, Johan Grøttumsbråten og Bjarte Engen Vik).
For sine meritter ble Miettinen tildelt Holmenkollmedaljen i 1972 (sammen med Magne Myrmo).


== Referanser ==


== Eksterne lenker ==
(de) Rauno Miettinen – Munzinger Sportsarchiv 
(en) Rauno Miettinen – Olympedia 
(en) Rauno Miettinen – Sports-Reference (OL-resultater – arkivert) 
(en) Rauno Miettinen – FIS (kombinert)
Grand Isle County

Grand Isle County er et fylke i den amerikanske delstaten Vermont. Det ligger i det nordvestlige hjørnet av staten og det grenser mot Franklin County i øst, Chittenden County i sør og mot delstaten New York i vest og Canada i nord.
Grand Isle County er det minste fylket i staten, total areal er 504 km² hvorav 290 km² er vann. I 2010 hadde fylket 6 970 innbyggere, og administrasjonssenteret ligger i byen North Hero. 


== Referanser ==
Haddal

Haddal er ei bygd ved Haddalvika i Ulstein kommune i Møre og Romsdal.. Haddal ligger omtrent 9 kilometer sør for kommunesenteret Ulsteinvik. Haddal skule er skole for grunnkretsene Haddal (424 innb. i 2018), Garnes (83 innb.) og Eiksund (292 innb.). Eiksund kom til i 2007, da skolen der ble nedlagt. Like ved skolen ligger Blåtinden barnehage.  
Ulstein Betongindustri har det meste av sin aktivitet på Haddal.
Fylkesvei 653 mellom Garnes i Ulstein og Furene i Volda passerer Haddal. Det går også en vei oppover dalen til gården Fjelle og videre inntil den møter Fylkesvei 61 på kommunegrensa mellom Ulstein og Hareid. 
Butikken i bygda ble nedlagt ved inngangen til 2007 grunnet handelslekkasje i hovedsak mot kommunesenteret Ulsteinvik. Haddal ble regnet av Statistisk sentralbyrå som et tettsted inntil 2012, da beregningsmetodikken ble endret.


== Kjente haddølinger ==
Morten Moldskred – fotballspiller
Åshild Moldskred - forfatter


== Referanser ==
Chittenden County

Chittenden County er et fylke i den amerikanske delstaten Vermont. Det ligger nordvest i staten og det grenser mot Grand Isle County i nord, Franklin County i nordøst, Lamoille County i øst, Washington County i sørøst, Addison County i sør og mot delstaten New York i vest.
Chittenden Countys totale areal er 1 605 km² hvorav 209 km² er vann. I 2010 hadde fylket 156 545 innbyggere, og administrasjonssenteret  ligger i byen Burlington. 


== Referanser ==


== Eksterne lenker ==
(en) Chittenden County, Vermont – kategori av bilder, video eller lyd på Commons
Addison County

Addison County er et fylke i den amerikanske delstaten Vermont. Det ligger vest i staten og det grenser mot Chittenden County i nord, Washington County i nordøst, Orange County i øst, Windsor County i sørøst, Rutland County i sør og mot delstaten New York i vest.
Addison Countys totale areal er 2 093 km² hvorav 99 km² er vann. I 2010 hadde fylket 36 821 innbyggere, og administrasjonssenteret  ligger i byen Middlebury. 


== Referanser ==


== Eksterne lenker ==
(en) Offisielt nettsted 
(en) Addison County, Vermont – kategori av bilder, video eller lyd på Commons
Orleans County (Vermont)

Orleans County er et fylke i den amerikanske delstaten Vermont. Det ligger nord i staten og det grenser mot Essex County i øst, Caledonia County i sør, Lamoille County i sørvest, Franklin County i vest og mot Canada i nord.
Orleans Countys totale areal er 1 868 km² hvorav 61 km² er vann. I 2010 hadde fylket 27 231 innbyggere, og administrasjonssenteret ligger i byen Newport. 


== Referanser ==